KOMISJONI TEATIS NÕUKOGULE

Finantsteave Euroopa Arengufondide kohta

Eessõna

Komisjon esitab käesolevas dokumendis vastavalt sisekokkuleppe[1] artikli 7 lõikele 3 ning 10. Euroopa Arengufondi (EAF) finantsmääruse[2] artikli 57 lõigetele 3 ja 4 kulukohustuste, maksete ja osamaksude prognoosi 2011. ja 2012. aastaks, võttes arvesse Euroopa Investeerimispanga (EIP) investeerimisrahastut käsitlevaid prognoose.

Dokumendis esitatakse teave 8.–10. Euroopa Arengufondi vahendite kasutamise kohta ning prognoos vahendite kasutamise kohta 2010. aastal ning 2011.–2013. aastal.

Liikmesriigid tasuvad 9. EAFi ja 10. EAFi raames Euroopa Investeerimispanga hallatavate rahastamisvahendite (investeerimisrahastu ja intressitoetused) jaoks ette nähtud osamaksud otse Euroopa Investeerimispanka. Komisjonile kantakse üle muude rahastamisvahendite, sealhulgas EIP hallatavate varasemate rahastamisvahendite jaoks (riskikapital ja intressitoetused) ette nähtud osamaksud.

Sissejuhatus

Komisjon ja EIP on ajakohastanud oma 2011. ja 2012. majandusaasta kulukohustuste ja maksete prognoose iga AKV riigi[3] ja ÜMT[4] kohta. Erilist tähelepanu pöörati maksete prognoosimisele, et aidata liikmesriikidel võimalikult täpselt hinnata, millised summad nad peaksid oma riigieelarves ette nägema, tagades samal ajal, et EAFi rahaliste vahendite maht oleks piisav, et hoida ära likviidsusprobleeme.

10. EAFi käsitleva sisekokkuleppe[5] artikli 7 ja finantsmääruse[6] artikli 57 lõike 5 kohaselt korrigeeritakse prognoose 2011. aasta oktoobri teatises.

Järgmine graafik annab ülevaate kulukohustuste ja maksete üldisest trendist, sealhulgas nende 2011.–2013. aasta prognoosidest (komisjon ja EIP). Graafik annab selgelt tunnistust kulukohustuste ja väljamaksete struktuursest suurenemisest alates 1997. aastast abi andmise hoogustumise tõttu. 2009. ja 2010. aastal vähenes kulukohustuste ja maksete vahe, nagu prognoositi juba 2008. aastal. See näitab maksete ja kulukohustuse taseme lähenemise trendi.

Komisjoni ja EIP kulukohustuste ja maksete (brutosummad) suundumused aastatel 1997−2013[7]

[pic]

1. EUROOPA ARENGUFONDIDE VAHENDITE KASUTAMINE 2010. AASTA 31. DETSEMBRI SEISUGA (KULUKOHUSTUSED, MAKSED JA FINANTSSEISUND)

1., 2. ja 3. lisas on esitatud 2010. aasta kulukohustused, maksed ja finantsseisund ning nende võrdlus 2010. aasta oktoobris[8] tehtud prognoosidega, samuti prognoosid 2011. ja 2012. aasta kohta.

2010. aasta lõpul oli kulukohustustega kaetud 50 % 10. EAFi vahenditest, mis on kooskõlas eesmärgiga siduda kõik selle EAFi vahendid kulukohustustega 2013. aasta lõpuks.

2010. aastal tehti 10. EAFist makseid rohkem kui eelnevatel aastatel, mis annab tunnistust üldisest positiivsest suundumusest maksete valdkonnas.

2. 2011.–2013. aasta finantsprognoos [9]

JÄRGMISES TABELIS ON ESITATUD AJAKOHASTATUD PROGNOOSI KOHASED NÄITAJAD.

[pic]

3. VAHENDITE KASUTAMISE PROGNOOS AASTATEKS 2011 JA 2012

Uued prognoosid on esitatud 1.−3. lisas.

2010. aasta oktoobris määras nõukogu liikmesriikide 2011 . aasta EAFi osamaksuks[10] komisjonile 3 690 miljonit eurot ja EIP-le 210 miljonit eurot. 2011. aastal tehtud uus prognoos kinnitab, et EIP rahaliste vahendite vajadus on jätkuvalt 210 miljonit eurot, komisjonil aga 3 100 miljonit eurot ehk väiksem kui eeldati 2010. aasta oktoobri prognoosis.

Liikmesriikide 2012 . aasta osamaksude ülemmäär on komisjonile tehtavate osamaksude puhul 3 800 miljonit eurot ja EIP-le tehtavate osamaksude puhul 280 miljonit eurot[11].

Tuleb rõhutada, et nende näitajate näol on tegemist esialgse prognoosiga, millesse tuleb suhtuda ettevaatlikult. Komisjon ja EIP teevad täpsemad prognoosid pärast suve ja need esitatakse oktoobris avaldatavas teatises.

[pic]

[pic]

[pic]

4. lisa. Liikmesriikide 2011. aasta osamaksud EAFi (eurodes)

[pic]

[1] Sisekokkulepe nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008–2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (ELT L 247, 9.9.2006, lk 32).

[2] Nõukogu määrus (EÜ) nr 215/2008, 18. veebruar 2008, mis käsitleb 10. Euroopa Arengufondi suhtes kohaldatavat finantsmäärust.

[3] Aafrika, Kariibi mere ja Vaikse ookeani piirkonna riigid.

[4] Ülemeremaad ja -territooriumid.

[5] ELT L 247, 9.9.2006, lk 32.

[6] Nõukogu määrus (EÜ) nr 215/2008, 18. veebruar 2008, mis käsitleb 10. Euroopa Arengufondi suhtes kohaldatavat finantsmäärust.

[7] 2011.–2013. aasta kohta on esitatud prognoositud summad.

[8] KOM(2010) 512 (lõplik), 11.10.2010.

[9] Seni ei ole kokku lepitud 2013. aasta järgset finantsraamistikku, mis eeldatavasti mõjutab oluliselt vahendite kasutamise näitajaid. Seetõttu hoidume me nii komisjoni kui ka EIP 2014. ja 2015. aasta kulukohustuste, maksete ja osamaksude prognoosimisest.

[10] Nõukogu 5. novembri 2010. aasta otsus (dokument nr 15831/10).

[11] Nõukogu 29. novembri 2010. aasta otsus liikmesriikide aastaste osamaksude ülemmäära kohta EAFi aastal 2012 (nõukogu dokument 16971/10).